“พิพัฒน์” ดัน “เราเที่ยวด้วยกัน” เฟส 3 เพิ่ม 2 ล้านสิทธิจองห้องพัก เข้าครม.วันนี้!
“พิพัฒน์” ดัน “เราเที่ยวด้วยกัน” เฟส 3 เข้าครม.วันนี้ เคาะเพิ่ม 2 ล้านสิทธิจองห้องพัก-ขยายเวลาถึง 31 ก.ค. ส่วน "ทัวร์เที่ยวไทย" รอปรับเกณฑ์เงื่อนไขใหม่
“พิพัฒน์” ดัน “เราเที่ยวด้วยกัน” เฟส 3 เข้าครม.วันนี้ เคาะเพิ่ม 2 ล้านสิทธิจองห้องพัก-ขยายเวลาถึง 31 ก.ค. ส่วน "ทัวร์เที่ยวไทย" รอปรับเกณฑ์เงื่อนไขใหม่
9 มี.ค. 2564

นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า กระทรวงฯ จะเสนอให้ที่ประชุมคณะรัฐมนตรี (ครม.) วันนี้ (9 มี.ค.64) พิจารณาโครงการเราเที่ยวด้วยกัน เฟส 3 โดยจะมีการเพิ่มสิทธิการจองห้องพักอีก 2,000,000 ห้อง และขยายเวลาโครงการไปจนถึงวันที่ 31 ก.ค.นี้
ส่วนโครงการ “ทัวร์เที่ยวไทย” ที่จะสนับสนุนค่าเดินทางท่องเที่ยวผ่านบริษัททัวร์ไม่เกิน 5,000 บาท/คน 5,000 บ. ให้กับผู้ที่มีอายุ 18 ปีขึ้นไป แทนที่โครงการ “เที่ยวไทยวัยเก๋า” ที่กำหนดอายุ 55 ปีขึ้นไป นั้น นายพิพัฒน์ ระบุว่า จะเสนอให้ ครม.พิจารณาในสัปดาห์ถัดๆ ไป เนื่องจากต้องปรับหลักเกณฑ์เงื่อนไขใหม่ รวมถึงจะเสนอเข้าที่ประชุมศูนย์บริหารสถานการณ์เศรษฐกิจจากผลกระทบโควิด (ศบศ.) ก่อน ทั้งนี้เพื่อรองรับการท่องเที่ยวในช่วงเทศกาลสงกรานต์